На основу чл.120. Закона о раду („Службени гласник РС“, број 24/05, 61/05, 54/09, 32/13,75/14,13/17-Одлука УС и 95/18-аутентично тумачење), члана 6.став 1. и 2. Закона о запосленима у аутономним покрајинама и једницама локалне самоуправе („Службени гласник РС“, број 21/16, 113/17, 113/17-др.закон и 95/18), члана 51.Посебног колективног уговора за запослене у јединицама локалне самоуправе („Службени гласник РС“, број 38/19 и 55/20), члана 41.став 14.Колективног уговора код послодавца за запослене у органима Града Врања и Градској општини Врањска Бања-пречишћен текст, број:02-202/2020-17 од 24.11.2020.године, члана 61. и 63. Пословника Градског већа града Врања („Службени гласник града Врања“, број 29/20), Градско веће града Врања, на седници одржаној дана 28.12.2020.године, донело је

**П Р А В И Л Н И К**

**о условима за остваривање, начину и висини солидaрне помоћи код послодавца за запослене у органима Града Врања и Градској општини Врањска Бања**

**Члан 1.**

Правилником о условима за остваривање, начину и висини солидарне помоћи код послодавца за запослене у органима Града Врања и Градској општини Врањска Бања се утврђује поступак стручне процене, доношење мишљења и оправданости захтева запосленог и утврђивања висине средстава за солидарну помоћ.

**Члан 2.**

Запослени има право на солидарну помоћ за случај:

1.дуже или теже болести запосленог и члана његове уже породице или теже повреде запосленог, 2.набавке ортопедских помагала и апарата за рехабилитацију запосленог или члана његове уже породице,

3.здраствене рехабилитације запосленог, 4.настанка теже инвалидности запосленог, 5.набавке лекова за запосленог или члана уже породице запосленог, 6.помоћ породици у случају смрти запосленог и запосленом за случај смрти члана уже породице запосленог, 7.месечну стипендију током редовног школовања за децу запосленог чија је смрт наступила као последица повреде на раду или професионалног обољења,

8.помоћ запосленом због уништења или оштећења имовине, елементарних и других ванредних догађаја, 9.другу солидарну помоћ за побољшање материјалног и социјалног положаја запосленог у складу са општим актом послодавца и расположивим финансијским средствимa.

**Члан 3.**

Запослени у писаној форми подноси захтев за остваривање права на солидарну помоћ из члана 1.овог Правилника надлежном органу или лицу надлежном за одлучивањео правима и обавезама запосленог. Уз писани захтев, запослени је дужан да достави и следећу документацију:

**1.Дужа или тежа болест запосленог и члана његове уже породице или теже повреде запосленог**

-одговарајућа медицинска документација издата од стране референтне здравствене установе, односно лекарске комисије, изабраног лекара или лекара одговарајуће специјалности која не може бити старија од 6 месеци,

-потврда да се настали трошкови не могу рефундирати на терет Републичког фонда за здравствено осигурање( у даље тексту:РФЗО)

**2.Набавка ортопедских помагала и апарата за рехабилитацију запосленог или члана његове уже породице**

**-**одговарајућа медицинска документација издата од стране референтне здравствене установе, односно лекарске комисије, изабраног лекара или лекара одговарајуће специјалности којим се доказује да је њихово коришћење неопходно у поступку лечења односно одржавања телесних способности у складу са прописима који регулишу област остваривања права на здравствену заштиту и која не може бити старија од 6 месеци,

**-**одговарајућа медицинска документација којом се доказује да је њихово коришћење неопходно у поступку лечења, а ради побољшања или враћања изгубљене функције тела настале као последица акутне болести или повреде, погоршања хроничне болести, медицинске интервенције, према приложеној документацији која не може бити старија од 6 месеци,

-оригинал рачуна односно предрачуна (уз накнадну обавезу достављања рачуна) и

-потврда да се настали трошкови не могу рефундирати на терет Републичког фонда за здравствено осигурање.

**3.Здравствена рехабилитација запосленог**

**-**мишљење референтне здравствене установе о неопходности упућивања на даље лечење у здравствену установу специјализовану за здравствену рехаблитацију и

-потврда да се настали трошкови не могу рефундирати на терет Републичког фонда за здравствено осигурање.

**4.Настанак теже инвалидности запосленог**

- у случају настанка тежег облика инвалидности запосленог, која је настала као последица на раду или професионалног обољења или је изазвала тешко телесно оштећење и знатно умањење радне способности и уколико исто захтева повећане трошкове у функцији одржавања здравствених, професионалних и радних способности, потребно је, уз писани захтев, доставити решење референтне здравствене установе о утврђивању инвалидности односно решење о оцени радне способности, које не може бити старије од 6 месеци

**5.Набавка лекова за запосленог или члана уже породице запосленог**

-одговарајућа медицинска документација издата од стране референтне здравствене установе, односно лекарске комисије, изабраног лекара или лекара одговарајуће специјалности,

-оригинал рачуна односно предрачуна (уз накнадну обавезу достављања рачуна) -оригинал рачуна односно предрачуна (уз накнадну обавезу достављања рачуна) и

-потврда да се лекови обезбеђују на терет РФЗО и да ће средства за набавку лекова бити рефундирана од стране РФЗО.

**6.Помоћ породици у случају смрти запосленог и запосленом за случај смрти члана уже породице запосленог.**  -извод из матичне књиге умрлих за умрло лице и

-рачун о извршеним погребним услугама.

**7.Месечна стипендија током редовног школовања за децу запосленог чија је смрт наступила као последица повреде на раду или професионалног обољења**

**-**потврда o редовном школовању издата од стране научно-образовне установе коју ученик односно студент похађа и

**-**Извештај о повреди на раду и професионалном обољењу који се догоде на радном месту.

**8.помоћ запосленом због уништења или оштећења имовине, елементарних и других ванредних догађаја**

**-**записник о стању, настанку и узроку штете сачињеног од стране надлежног органа.

**Члан 4.**

Послодавац може одобрити солидарну помоћ за побољшање здравственог положаја запосленог у складу са расположивим средствима у буџету Града Врања, односно Градске општине Врањска Бања и то за помоћ у поступку лечења запосленог: скенер, магнетна резонанца и друга дијагностика (спречавања малигних и кардиоваскуларних обољења), уз извештај лекара специјалисте о хитности или неопходности примене.

**Члан 5.**

Члановима уже породице сматрају се: брачни и ванбрачни друг, деца, родитељи, усвојилац, усвојеник и старатељ запосленог.

**Члан 6.**

Комисију за стручну процену захтева запослених за остваривање права на солидарну помоћ код послодаваца, ближе означених у чл.1. овог Правилника (у даљем тексту: Комисија) образује Градоначелник Врања, посебним актом-решењем, којим се утврђује број чланова, састав и делокруг рада Комисије.

Комисија на седницама разматра захтеве запослених у органима Града Врања и Градској општини Врањска Бања, врши њихову стручну процену и доноси мишљење о њиховој оправданости.

Мишљење Комисије представља основ за доношење одговарајућег решења сагласно поднетом захтеву запосленог.

**Члан 7.**

Комисија, ближе одређена чланом 3.овог Правилника, ће по пријему захтева запосленог за остваривање права на солидарну помоћ, извршити увид у поднети захтев.

Уколико утврди да поднети захтев садржи недостатке, да је неразумљив или непотпун, писаним путем ће обавестити подносиоца захтева о постојању недостатака у поднетом захтеву због којих Комисија не може поступати и истовремено одређује рок, који не може бити краћи од 8 а ни дужи од 15 дана, од дана обавештавања запосленог, у коме је запослени дужан да исправи утврђене недостатке у поднетом захтеву. У противном, захтев запосленог ће бити одбачен као неуредан.

Комисија је дужна да донесе Мишљење о оправданости захтева запосленог у року од 30 дана од дана пријема захтева, док у хитним случајевима у року који не може бити дужи од 8 дана.

**Члан 8.**

Након утврђивања свих чињеница и прикупљених доказа, које су битне за оцену оправданости поднетог захтева запосленог за остваривање права на солидарну помоћ, Комисија доноси Мишљење које гласи:

-„захтев је оправдан“ или

-„захтев је неоправдан“.

Уколико је захтев запосленог за остваривање права на солидарну помоћ оправдан, Комисија ће, у Мишљењу, предложити износ средстава које треба одобрити подносиоцу захтева-запосленом.

**Члан 9.**

Мишљење Комисије, из члана 8.овог Правилника, доставља се надлежном органу односно лицу надлежном за одлучивање о правима и обавезама запосленог, који у складу са истим доноси одговарајуће решење.

**Члан 10.**

Против решења органа односно лица, из члана 9.овог Правилника може се изјавити жалба Жалбеној комисији града Врања, у року од 15 дана од дана пријема решења.

**Члан 11.**

Чланови Комисије и лице које обавља административно-техничке послове за потребе Комисије дужни су да обезбеде заштиту података оличности подносиоца захтева односно члана уже породице који се односе на њихово здравствено стање и медицинску документацију, као нарочио осетљивим подацима о личности, а у складу да позитивним законским прописима.

**Члан 12.**

Овај Правилник ступа на наредног дана од дана објављивања у“ Службеном гласнику града Врања“, а примењиваће се почев од 01.01.2021.године.

**ГРАДСКО ВЕЋЕ ГРАДА ВРАЊА,**

**Дана: 28.12.2020.године,број:06-202/1/2020-04**

**ПРЕДСЕДНИК ГРАДСКОГ ВЕЋА,**

**др Слободан Миленковић,с.р.**

**Тачност преписа оверава: Секретар Градског већа,**

**Јелеан Пејковић**

На основу члана 34**.** Закона о јавној својини (“Сл.гласник РС” бр.72/11 88/13 и 105/14, 104/16,108/16, 113/17 и 95/18), члана 10 став 1 и став 2 Уредбе о условима прибављања и отуђења непокретности непосредном погодбом,давања у закуп ствари у јавној својини односно прибављања и уступања искоришћавања других имовинских права и поступцима јавног надметања и прикупљања писмених понуда(“Сл.гласник РС”бр.16/18), члана 18. Одлуке о прибављању, коришћењу и управљању стварима у јавној својини града Врање (“Службени гласник града Врање” број 10/14 , 12/15и 13/17), члана 15 Одлуке о прибављању и располагању становима у јавној својини града Врања (“Службени гласник града Врања” бр.2/19) Одлуке Комисије за прибављање у јавну својину града односно отуђење станова из јавне својине града и давања у закуп станова у јаавној својини бр. 06-83-2/20-08 од 11.12.2020 године, и члана 61 и 63. Пословника Градског већа града Врање (“Службени гласник града Врање” број 29/20), Градско веће града Врање, на седници одржаној дана: 28.12.2020 године, донело је

**О Д Л У К У**

**о давању у закуп стана у јавној својини града Врање**

**ван поступка јавног наметања, односно прикупљања писмених понуда (непосредном погодбом)**

**Члан 1.**

Даје се у закуп стан у јавној својини града Врања, на неодређено време ван поступка јавног надметања, односно прикупљања писаних понуда, непосредном погодбом за следећу непокретност и то:

1.Стан у у Врању, ул. Милентија Поповића1 д/15 – површине 30 м2 на катарској парцели бр.7085/39 КО Врање 1, Младеновић Ненаду, из Врања, ул. Милентија Поповића1 д/15 .

Стан се даје на неодређено време у виђеном стању.

**Члан 2.**

Међусобна права и обавезе између града Врања као закуподавца и Младеновић Ненада, као закупца, регулисаће се Уговором о закупу стана на неодређенов реме.

**Члан 3.**

Уговор о закупу стана у име града Врања закључиће градоначелник Врања.

**Члан 4.**

Одлука ступа на снагу даном доношења.

Одлуку објавити у Службени гласник града Врање.

**Члан 5.**

Одлука Градског већа о давању у закуп стана из јавне својине града Врања је коначна.

**ГРАДСКО ВЕЋЕ ГРАДА ВРАЊА,**

**број: 06-202/4/2020-04, дана:28.12.2020.године**

**ПРЕДСЕДНИК ГРАДСКОГ ВЕЋА, др Слободан Миленковић,с.р.**

**Тачност преписа оверава: Секретар Градског већа,**

**Јелеан Пејковић**

На основу члана 34**.** Закона о јавној својини (“Сл.гласник РС” бр.72/11 88/13 и 105/14, 104/16,108/16, 113/17 и 95/18), члана 10 став 1 и став 2 Уредбе о условима прибављања и отуђења непокретности непосредном погодбом,давања у закуп ствари у јавној својини односно прибављања и уступања искоришћавања других имовинских права и поступцима јавног надметања и прикупљања писмених понуда(“Сл.гласник РС”бр.16/18), члана 18. Одлуке о прибављању, коришћењу и управљању стварима у јавној својини града Врање (“Службени гласник града Врање” број 10/14 , 12/15и 13/17), члана 15 Одлуке о прибављању и располагању становима у јавној својини града Врања (“Службени гласник града Врања” бр.2/19) Одлуке Комисије за прибављање у јавну својину града односно отуђење станова из јавне својине града и давања у закуп станова у јаавној својини бр. 06-83-2/20-08 од 11.12.2020 године, и члана 61 и 63. Пословника Градског већа града Врање (“Службени гласник града Врање” број 29/20), Градско веће града Врање, на седници одржаној дана: 28.12.2020 године, донело је

**О Д Л У К У**

**о давању у закуп стана у јавној својини града Врање**

**ван поступка јавног наметања, односно прикупљања писмених понуда (непосредном погодбом)**

**Члан 1.**

Даје се у закуп стан у јавној својини града Врања, на неодређено време ван поступка јавног надметања, односно прикупљања писаних понуда, непосредном погодбом за следећу непокретност и то:

1.Стан у у Врањској Бањи, ул. Краља Петра Орвог Одлободиоца број 2/5, површине 57,19 м2 на катарској парцели бр.2268/39 КО Врањска Бања, Ђорђевић Здравку,из Врањске Бање, ул. Краља Петра Орвог Одлободиоца број 2/5

Стан се даје на неодређено време у виђеном стању.

**Члан 2.**

Међусобна права и обавезе између града Врања као закуподавца и Ђорђевић Здравка , као закупца, регулисаће се Уговором о закупу стана на неодређенов реме.

**Члан 3.**

Уговор о закупу стана у име града Врања закључиће градоначелник Врања.

**Члан 4.**

Одлука ступа на снагу даном доношења.

Одлуку објавити у Службени гласник града Врање.

**Члан 5.**

Одлука Градског већа о давању у закуп стана из јавне својине града Врања је коначна.

**ГРАДСКО ВЕЋЕ ГРАДА ВРАЊА,**

**број: 06-202/5/2020-04, дана:28.12.2020.године**

**ПРЕДСЕДНИК ГРАДСКОГ ВЕЋА, др Слободан Миленковић,с.р.**

**Тачност преписа оверава: Секретар Градског већа,**

**Јелеан Пејковић**



**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-202/2 /3/2020-04

Дана:12.11.2020. године

**В р а њ е**

Нa основу члана 3. Правилника о условима, критеријумима, начину бодовања и поступку за доделу награда успешним студентима (Службени гласник града Врања бр.30/17 и 13/19) и члана 61 Пословника Градског већа града Врања (Службени гласник града Врања бр.29/2020), Градско веће града Врања, на седници одржаној дана \_\_\_.2020. године, донело је :

**О Д Л У К У**

**О ИЗМЕНИ ОДЛУКЕ О УТВРЂИВАЊУ НОМИНАЛНОГ ИЗНОСА И БРОЈА КОРИСНИКА НАГРАДА ЗА УСПЕШНЕ СТУДЕНТЕ НА ТЕРИТОРИЈИ ГРАДА ВРАЊА**

**Члан 1.**

У Одлуци о утврђивању номиналног износа и броја корисника награда за успешне студенте на територији града Врања, број: 06-166/4/2020-04, дана: 12.11.2020. године, у члану 1. број „40“, мења се и сада гласи: „66“

**Члан 4.**

Одлука ступа на снагу даном доношења.

Одлуку објавити у Службеном гласнику града Врања.

**ГРАДСКО ВЕЋЕ ГРАДА ВРАЊА**

**Број: 06-202/2/2020, дана: 28.12.2020. године**

**ПРЕДСЕДНИК**

**ГРАДСКОГ ВЕЋА**

**др Слободан Миленковић,с.р.**

**Тачност преписа оверава: Секретар Градског већа,**

**Јелеан Пејковић**

Нa основу члана 16 Одлуке о награђивању ученика и студената и новчаној помоћи ученицима првог разреда основних школа на територији града Врања („Службени гласник града Врања“, број: 27/2017) члана 13 Правилника о условима, критеријумима, начину бодовања и поступку за доделу награда успешним студентима (Службени гласник града Врања бр.30/17 и 13/2019 ), Одлуке о утврђивању номиналног износа и броја корисника награда за успешне студенте на територији града Врања и члана 61 Пословника Градског већа града Врања (Службени гласник града Врања број 29/20), на седници одржаној дана 28.12.2020. године, донело је:

**ОДЛУКУ**

**О ДОДЕЛИ НАГРАДА УСПЕШНИМ СТУДЕНТИМА НА**

**ТЕРИТОРИЈИ ГРАДА ВРАЊА**

**I**

Најбољим студентима на територији града Врања додељује се награда за успешне студенте на територији града Врања, на основу Коначне ранг листе за доделу награда успешним студентима на територији града Врања: број 06- 184/2020-04/2, у складу са Правилником о условима, критеријумима, начину бодовања и поступку за доделу награда успешним студентима.

**II**

Награда успешним студентима на територији града Врања састоји се од новчане награде у износу од по 20.000,00 динара и додељује се следећим студентима:

|  |  |  |
| --- | --- | --- |
| **Редни број** | **Име и презиме студента** | **Факултет** |
| **1** | **Милошевић Јелена** | **Медицински факултет, Ниш** |
| **2** | **Станковић Бојана** | **Економски факултет, Крагујевац** |
| **3** | **Станојковић Тијана** | **Медицински факултет ВМА, Београд** |
| **4** | **Протић Анђела** | **Педагошки факултет, Врање** |
| **5** | **Стошић Петар** | **Факултет примењених уметности, Београд** |
| **6** | **Стојановић Тамара** | **Факултет политичких наука, Београд** |
| **7** | **Стаменковић Иконија** | **Економски факултет, Ниш** |
| **8** | **Дејановић Немања** | **Академија уметности, Нови Сад** |
| **9** | **Костов Стефана** | **Медицински факултет, Ниш** |
| **10** | **Јанковић Андријана** | **Медицински факултет, Ниш** |
| **11** | **Јовић Јована** | **Грађевинско-архитектонски факултет, Ниш** |
| **12** | **Пауновић Теодора** | **Економски факултет, Суботица** |
| **13** | **Бабановић Анђела** | **Фармацеутски факултет, Београд** |
| **14** | **Станковић Тамара** | **Факултет за специјалну едукацију и рехабилитацију, , Београд** |
| **15** | **Стошић Миљан** | **Стоматолошки факултет, Београд** |
| **16** | **Јовановић Зорана** | **Факултет примењених уметности, Београд** |
| **17** | **Ђорђевић Јелена** | **Факултет за хотелијерство и туризам, Врњачка Бања** |
| **18** | **Ђорђе Николић** | **Факултет техничких наука, Нови Сад** |
| **19** | **Анђеловић Јована** | **Филолошки факултет, Београд** |
| **20** | **Аризанов Јована** | **Медицински факултет ВМА, Београд** |
| **21** | **Митровић Сања** | **Медицински факултет, Београд** |
| **22** | **Ђорђевић Милица** | **Филозофски факултет, Ниш** |
| **23** | **Стошић Емилија** | **Медицински факултет, Ниш** |
| **24** | **Миловановић Марко** | **Економски факултет, Суботица** |
| **25** | **Стојковић Александра** | **Медицински факултет, Ниш** |
| **26** | **Стошић Милица** | **Медицински факултет, Ниш** |
| **27** | **Трајковић Лука** | **Економски факултет, Суботица** |
| **28** | **Младеновић Милош** | **Факултет техничких наука, Нови Сад** |
| **29** | **Станковић Филип** | **Правни факултет, Београд** |
| **30** | **Ристић Анђела** | **Филозофски факултет, Ниш** |
| **31** | **Димитријевић Јелена** | **Медицински факултет, Ниш** |
| **32** | **Митић Марија** | **Филолошки факултет, Београд** |
| **33** | **Стојменовић Наталија** | **Филозофски факултет, Ниш** |
| **34** | **Величковић Анђела** | **Факултет примењених уметности, Београд** |
| **35** | **Радовановић Јелена** | **Филозофски факултет, Ниш** |
| **36** | **Антанасијевић Бојана** | **Правни факултет, Ниш** |
| **37** | **Марковић Лидија** | **Правни факултет, Београд** |
| **38** | **Димитријевић Анастасија** | **Факултет организационих наука, Београд** |
| **39** | **Стојилковић Лука** | **Правни факултет, Београд** |
| **40** | **Недељковић Жарко** | **Природно-математички факултет, Нови Сад** |

|  |  |  |
| --- | --- | --- |
| **Редни број** | **Име и презиме студента** | **Факултет** |
| **41** | **Трајковић Александар** | **Машински факултет, Ниш** |
| **42** | **Јовић Јелена** | **Грађевинско-архитектонски факултет, Ниш** |
| **43** | **Миланов Никола** | **Медицински факултет, Ниш** |
| **44** | **Анђелковић Јелица** | **Медицински факултет, Ниш** |
| **45** | **Величковић Анђела** | **Технолошки факултет, Нови Сад** |
| **46** | **Степов Братислава** | **Економски факултет, Суботица** |
| **47** | **Петров Бојана** | **Филолошки факултет, Београд** |
| **48** | **Антић Катарина** | **Економски факултет, Суботица** |
| **49** | **Алексић Јефимија** | **Филолошки факултет, Београд** |
| **50** | **Николић Страхиња** | **Медицински факултет, Крагујевац** |
| **51** | **Ђорђевић Емилија** | **Филолошки факултет, Београд** |
| **52** | **Недељковић Тамара** | **Медицински факултет, Београд** |
| **53** | **Радуловић Лазар** | **Шумарски факултет, Београд** |
| **54** | **Стошић Лазар** | **Медицински факултет ВМА, Београд** |
| **55** | **Селимовић Стана** | **Економски факултет, Суботица** |
| **56** | **Влајинац Павловић Миљана** | **Филолошки факултет, Београд** |
| **57** | **Јовановић Емилија** | **Медицински факултет, Ниш** |
| **58** | **Тасковић Анђела** | **Академија васпитачко-медицинских струковних студија, Ћуприја** |
| **59** | **Симоновић Анђела** | **Академија струковних студија Јужна Србија, Бујановац** |
| **60** | **Стошић Катарина** | **Академија струковних студија Јужна Србија, Бујановац** |
| **61** | **Стојановић Јована** | **Филозофски факултет, Ниш** |
| **62** | **Марковић Душица** | **Економски факултет, Суботица** |
| **63** | **Димитријевић Страхиња** | **Електронски факултет, Ниш** |
| **64** | **Антић Душан** | **Електронски факултет, Ниш** |
| **65** | **Трајковић Леонтина** | **Филолошки факултет, Београд** |
| **66** | **Ивановић Ивана** | **Машински факултет, Врање** |

**III**

Одлука ступа на снагу даном доношења и биће објављена на званичном сајту града Врања**.**

**ГРАДСКО ВЕЋЕ ГРАДА ВРАЊА**

**Број: 06-202/3 /2020-04, дана: 28.12.2020. године**

**ПРЕДСЕДНИК**

**ГРАДСКОГ ВЕЋА**

**др Слободан Миленковић,с.р.**

**Тачност преписа оверава: Секретар Градског већа,**

**Јелеан Пејковић**

На основу члана 38. Закона о удружењима („Службени гласник РС“, број:51/2009, 99/11 и 44/18), а у складу са Уредбом о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС“, број: 16/18), Одлуке о буџету града Врања за 2021. годину („Службени гласник града Врања“, број 40/2020 ), члана 7. Правилника о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада („Службени гласник града Врања“, број: 23/2016, 30/16, 37/18 и 29/19) ,члана 6. став 1. тачка 10. и члана 61. Пословника Градског већа града Врања („Службени гласник града Врања“, број: 29/2020), Градско веће града Врања, расписује

**Ј А В Н И К О Н К У Р С**

**за финансирање или суфинансирање програма и пројеката удружења у области друштвеног и хуманитарног рада од јавног интереса**

**у 2021. години**

Предмет Конкурса је финансирање или суфинансирање програма и пројеката удружења у области друштвеног и хуманитарног рада од јавног интереса у 2021. години.

За финансирање или суфинансирање програма и пројеката на основу овог конкурса обезбеђена су средства у буџету града Врања у износу 12.300.000,00 динара.

Јавни конкурс објављује се у дневном листу Српски телеграф и на званичном сајту града [www.vranje.org.rs](http://www.vranje.org.rs/).

Рок за подношење пријава је 15 дана од дана објављивања конкурса, закључно са 19.01.2021. године.

Период за реализацију пројекта је до 15.12.2021. године.

Под програмима и пројектима у области друштвеног и хуманитарног рада сматрају се програми и пројекти у области: социјалне заштите, борачко-инвалидске заштите, заштите лица са инвалидитетом, друштвене бриге о деци, помоћи старима, здравствене заштите и промовисања људских и мањинских права, као и хуманитарни програми и други програми у којима удружење искључиво и непосредно прати јавне потребе.

Право на подношење пријаве за финансирање или суфинансирање програма и пројеката из средстава предвиђених Одлуком о буџету града Врања за 2021. годину имају удружења која испуњавају следеће услове:

- да су основана у складу са важећим прописима којима је уређено оснивање удружења, и да су регистрована за обављање делатности друштвеног и хуманитарног карактера;

- удружења чији се програми и пројекти реализују на територији града Врања, као и завичајна удружења и удружења која заступају интереса Града Врања у Републици Србији;

- да удружења имају усвојен годишњи план рада који обухвата програме и пројекте који су од јавног интереса из става 6. овог Конкурса и

- да деловање удружења није политичке природе.

Мерила и критеријуми за избор програма и пројеката у области друштвеног и хуманитарног рада који се финансирају или суфинансирају из буџета Града су:

- усклађеност са усвојеним стратешким документима на локалном и националном ниовоу;

- број учесника у пројекту;

- усмереност ка што већем броју корисника;

- промовисање и заштита људских и мањинских права, заштита права и положаја деце на територији града Врања;

- подстицање солидарности, заштите, самопомоћи и помоћи лицима у специфичним ситуацијама;

- учешће средстава из сопствених извора у укупно потребним за реализацију програма и пројеката и

- поседовање капацитета за реализацију програма и пројекта и степен успешности у реализовању претходних програма и пројеката.

Пријава на јавни конкурс се подноси на обрасцу „Пријава на конкурс за финансирање или суфинансирање програма, односно пројекта у области друштвеног и хуманитарног рада“ (Образац број 1.). Пријава мора бити попуњена, потписана и оверена, у супротном неће бити узета у разматрање. Пријавни формулари могу се преузети са званичног сајта града Врања *www.vranje.org.rs*, као и сви остали прописани обрасци.

Подносилац пријаве је у обавези да уз пријаву достави компактни диск на коме ће бити уснимљен предлог пројекта са пратећом документацијом.

Уз пријаву подносилац је у обавези да достави:

-доказ о подносиоцу пријаве: извод из регистра у којем је субјект регистрован;

-преглед основних података о подносиоцу пријаве (историјат, опис делатности, циљна група, досадашњи пројекти);

-програм рада удружења за текућу годину и одлука надлежног органа удружења о усвајању истог;

-детаљан опис програма или пројекта, са наведеним активностима, фази у којој се налази ако је започет, циљевима и очекиваним резултатима за чије финансирање или суфинансирање се подноси пријава;

-потписане и оверене протоколе о сарадњи са свим наведеним партнерима на пројекту ако се пројекат тако реализује.

- изјава о прихватању обавезе подносиоца пријаве према којој, уколико програм односно пројекат буде одобрен, одговорно лице подносиоца пројаве, под кривичном и материјалном одговорношћу изјављује:

1.да су сви подаци наведени у пријави истинити и тачни;

2.да ће добијена средства бити наменски утрошена,

3.да ће у прописаном року, а најкасније до 15. јанурара 2022 године бити достављен извештај о реализацији програма односно пројекта у области друштвеног и хуманитарног рада на прописаном обрасцу са финансијском документацијом;

4.да ће током реализације програма односно пројекта у публикацијама и другим медијима бити назначено да је реализацију истог подржао град Врање.

Пре попуњавања пријаве упознати се са Правилником о критеријумима и поступку доделе средстава из буџета града Врања за реализовање програма и пројеката удружења у области друштвеног и хуманитарног рада („Службени гласник града Врања“, број: 23/2016,30/2018, 37/18 и 29/19).

Све пристигле програме и пројекте разматраће Комисија за доделу средстава удружењима у области друштвеног и хуманитарног рада (Комисију именује Градско веће), Комисија утврђује листу вредновања и рангирања пријављених програма у року који не може бити дужи од 60 дана, од дана истека рока за подношење пријава.

Листа се на званичном сајту града Врања и на порталу Е-управе.

Учесници конкурса имају право увида у поднете пријаве и приложену документацију у року од три дана од дана објављивања листе.

На листу учесници конкурса имају право приговора у року од 8 дана од дана њеног објављивања. Одлуку о приговору, која мора бити образложена Градско веће града Врања доноси у року од 15 дана, од дана његовог пријема.

Одлуку о избору програма и пројеката који ће се суфинансирати или финансирати средствима из буџета града Врања, Градско веће доноси у року од 30 дана, од истека рока за подношење приговора.

Пријаве на конкурс уз пратећу документацију, у 3 (три) примарака, у затвореној коверти подносе се лично или путем поште на адресу: улица Kраља Милана број 1, на шалтеру писарнице у Услужном центру Града Врање, са назнаком написаној на затвореној коверти за „Градско веће - Комисији за доделу средстава удружењима у области друштвеног и хуманитарног рада“.

Нетачно и непотпуно попуњене и неблаговремено достављене пријаве и пратећа документација, као и пријаве које нису достављене на прописаном обрасцу неће бити узете у разматрање.

Контакт особа Дејан Ивановић, члан Градског већа за ресор- националне мањине, етничке заједнице и невладине организације, контакт телефон: 017/402-382.

На основу члана 76. став 1. и 2. Закона о култури („Службени гласник РС“, број: 72/2009, 13/2016, 30/2016-испр. и 6/2020), Уредбе и критеријумима, мерилима и начину избора пројеката у култури, који се финансирају и суфинансирају из буџета Републике Србије, Аутономне прокрајине и јединице локалне самоуправе („Службени гласник РС“, број: 105/2016 и 112/2017), члана 3.и 4. Правилника о начину, мерилима и критеријумима за избор програма/пројеката из области културе и уметности који се финансирају/суфинансирају из буџета града Врања („Службени гласник града Врања“, број: 1/2018), члана 6. став 1. тачка 10. Пословника Градског већа Врања („Службени гласник града Врања“, број: 29/2020 ), Градско веће Врања расписује

**Ј А В Н И К О Н К У Р С**

**ЗА ФИНАНСИРАЊЕ И СУФИНАНСИРАЊЕ ПРОЈЕКАТА ИЗ**

**ОБЛАСТИ КУЛТУРЕ ЗА 2021. ГОДИНУ**

Град Врање расписује јавни конкурс ради прикупљања предлога за финансирање/суфинансирање пројеката из области културе.

Конкурс се расписује у складу са начелима културног развоја и остваривања општег интереса у култури.

Циљ расписивања конкурса је да се обезбеде финансијски услови како би се омогућила реализација пројеката који доприносе неговању и развоју културне традиције, стварању нових и савремених вредности и афирмацији стваралаца, носилаца и организатора, односно развоја средине у целини.

Средства намењана за финансирање/суфинансирање пројеката у износу од 5.000.000,00 динара динара обезбеђена су Одлуком о буџету Града Врања за 2021 годину (Службени гласник града Врања“, број:40/2020).

Град Врање финансираће/суфинансираће пројекте из следећих области:

**1. књижевност - стваралаштво;**

**2. музика (стваралаштво, продукција, интерпретација);**

**3. ликовне, примењене, визуелне уметности, дизајн и архитектура;  
 4. позоришна уметност (стваралаштво, продукција, интерпретација);**

**5. уметничка игра - класични балет, народна игра, савремена игра,**

**(стваралаштво, продукција и интерпретација);**

**6. филмска уметност и остало аудио-визуелно стваралаштво;**

**7. дигитално стваралаштво и мултимедији;**

**8. остала извођења културних програма и културних садржаја (мјузикл, циркус, пантомима, улична уметност и сл.);**

**9. делатност заштите у области непокретних културних добара;**

**10. делатност заштите у области покретних културних добара;**

**11. делатност заштите у области нематеријалног културног наслеђа;**

**Право учешћа на конкурсу:**

Право учешћа на конкурсу имају установе, уметничка и друга удружења регистрована за обављање делатности културе, као и други субјекти у култури (самостални уметник, самостални стручњак у култури, самостални извођач културних програма и самостални сарадник у култури), осим установа културе чији је оснивач град Врање и које се финансирају из буџета града Врања.

**Критеријуми за избор пројеката:**

1. усклађеност пројекта са општим интересом у култури и циљевима и приоритетима конкурса,
2. квалитет и садржајна иновативност пројекта;
3. капацитети потребни за реализацију пројкта и то:

* стручни односно уметнички капацитети и
* неопходни ресурси

1. финансијски план – разрађеност, усклађеност са планом активности пројекта, економичност и укљученост више извора финансирања и
2. степен утицаја пројекта на квалитет културног живота заједнице,
3. одрживост пројекта.

**Документација која се доставља**:

1) основне податке о подносиоцу пројекта, са одговарајућом документацијом;

**1а) за правна лица:**

- фотокопији Решења о регистрацији правног лица у Агенцији за привредне

регистре,

- статут удружења,

- одлуку надлежног органа правног лица о усвајању предлога пројекта;

-назив, делатност, структуру запослених и ангажованих на пројектима, ПИБ,

партнере;

- програме који су реализовани или су у току;

- евалуацију најзначајнијих активности у претходној години (скраћена верзија);

- начин финансирања и финансијски извештај за претходну годину;

**1б) за физичка лица** (самостални уметник, самостални стручњак, самостални

извођач културних програма и самостални сарадник у култури):

- уверење репрезентативног удружења да се налази на евиденцији лица која

самостално обављају уметничку или другу делатност у области културе;

- основне податке (име, презиме, матични број и адреса);

- професионалну биографију за сваког појединца;

2) пројекат којим се конкурише за средства, са описом истог, циљевима који се постижу његовом реализацијом, тачним подацима о средствима пројекта и изворима финансирања, времену и носиоцима реализације пројекта;

3) детаљно разрађен буџет пројекта;

4) подаци о стручним, односно уметничким капацитетима подносиоца, односно реализатора пројекта;

5) изјаву учесника конкурса да ће наменски утрошити средства и да ће након завршетка програма, односно пројекта доставити извештај о реализацији програма, односно пројекта као и два примерка реализованог програма, односно пројекта (нпр. књига, компакт диск, каталог и сл.) и друга документа наведена у тексту конкурса ;

6) потписане и оверене протоколе о сарадњи са свим наведеним партнерима на пројекту, ако се тако пројекат реализује;

**Под потпуном пријавом подразумева се:**

1. уредно попуњени оверен образац пријаве;
2. детаљни опис пројекта;
3. детаљно разрађен буџет пројекта;
4. подаци о стручним, односно уметничким капацитетима подносиоца, односно реализатора пројекта.

Непотпуне и неблаговремене пријаве, као и пријаве које нису у складу са условима јавног конкурса не разамтрају се.

Пријава се подноси на пријемном образцу који је саставни део конкурса и може се преузети са званичног сајта Града Врања.

Пријаве се подносе Комисији за доделу средстава за финансирање и суфинансирање пројеката у области културе на територији града Врања, која ће вредновати и извршити избор пројекта, утврдити обим средстава за финансирање и суфинансирање. Предлог Одлуке о додели средстава доставиће Градском већу на разматрање и усвајање. Градоначелник Врања ће са носиоцима пројеката закључити уговоре.

Корисници средстава дужни су да извештаје о спроведеним пројектима и утрошеним средствима доставе у року од 30 дана од дана завршетка, односно истека рока за реализацију пројекта, а најкасније до до 31. децембра 2021. године. Неизвршавање уговорених обавеза подразумева обавезу враћања средстава у буџет града Врања.

Јавни конкурс објављује се у дневном листу Српски телеграф и на званичном сајту града [www.vranje.org.rs](http://www.vranje.org.rs/).

Рок за подношење пријава је 30 дана од дана објављивања конкурса у листу Српски телграф и на званичном сајту града.

Пријаве на конкурс и буџет пројекта у 3 (три) примерка, а пратећа документација у 1 (једном) примерку, подносе се на адресу:

Град Врање

Градско веће – са назнаком Пријава на конкурс за финансирање и суфинансирање пројеката из области културе за 2021. године.

Краља Милана 1, 17500 Врање.

Пријавни формулар и образац за буџет пројекта може се преузети са званичног сајта града www.vranje.org.rs, као и сви остали обрасци.

Нетачно и непотпуно попуњене, као и неблаговремено достављене пријаве и пратећа документација неће бити разматрани.

Контакт особа за додатне информације Вида Стојановић, самостални саветник у Одсеку за Образовање, културу, спорт, омладину и информисање.

Контакт телефон: 421-029..



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06- 202 /2020-04**

**Дана: 28.12.2020. године**

**В р а њ е**

**ул. Краља Милана број 1**

На основу члана 61. Пословника Градског већа града Врања („Сл. гласник града Врања, број: 20/2016), Градско веће града Врања на седници одржаној 28.12.2020. године, разматрало је предлог Изабеле Савић, чланице Градског већа, за одобрење привременог заузећа јавне површине ради продаје новогодишњих украса, честитки, украсних предмета и новогодишња расвета и донело следеће

***З А К Љ У Ч КЕ***

1.Дозвољава се улична продаја новогодишњих украса, честитки, украсних предмета и новогодишње расвете, закључно са 06.01.2021. године, на локацији у пешачкој зони у улици Краља Стефана Првовенчаног, на потезу од локала продавнице JUMCO према згради Градске управе

Продаја текстилне, пиротехничке робе и осталих производа **није дозвољена**.

2. Почетни износ закупнине јавне површине за потребе продаје новогодишњих украса, честитки и слично, износиће 122дин/м2.

3. Надлежна служба за издавање одобрења за заузеће јавне површине за продају новогодишњих производа у обавези је да по захтеву одлучи, односно донесе решење у року од 24 часа, од пријема захтева.

**Закључке доставити**: Изабели Савић, чланици Градског већа, Локалној пореској админстрацији, Одељењу за урбанизам, имовинско-правне послове и комунално стамбене делатности и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић, ,с.р.**

**Тачност преписа оверава: Секретар Градског већа,**

**Јелеан Пејковић**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06- 202/2020-04**

**Дана: 28.12.2020. године**

**В р а њ е**

**ул. Краља Милана број 1**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 28.12.2020. године, разматрало је захтев Јавне установе Центар за развој локалних услуга социјалне заштите Врање број 3294/02 -20 од 24.12.2020. године у вези са изменом финансијског плана пројекта, и донело следећи

***З А К Љ У Ч А К***

Прихвата се захтев Јавне установе Центар за развој локалних услуга социјалне заштите Врање, број: 3294/02 -20 од 24.12.2020. године и даје сагласност за измену финансијског плана пројекта за реализацију услуга социјалне заштите у 2020. години, на начин како је то предвиђено захтевом.

**Закључке доставити**: Данијели Милосављевић, чланици Градског већа, Јавној установи Центар за развој локалних услуга социјалне заштите Врање и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**Тачност преписа оверава: Секретар Градског већа,**

**Јелеан Пејковић**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06-202/2020-04**

**Дана: 28.12.2020. године**

**В р а њ е**

**ул. Краља Милана број 1**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 28.12.2020. године, разматрало је захтев Удружења за помоћ ментално недовољно развијеним особама Врање, број 203 од 22.12.2020. године, у вези са изменом финансијског плана пројекта, и донело следећи

***З А К Љ У Ч А К***

Прихвата се захтев Удружења за помоћ ментално недовољно развијеним особама Врање, број 203 од 22.12.2020. године и даје сагласност за измену финансијског плана пројекта за реализацију пројекта услуга социјалне заштите у 2020. години - „Помоћ у кући“, у складу са образложењем у захтеву.

**Закључке доставити**: Даанијели Милосављевић, чланици Градског већа, Удружењу за помоћ ментално недовољно развијеним особама Врање и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић, с.р.**

**Тачност преписа оверава: Секретар Градског већа,**

**Јелеан Пејковић**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06- 202/2020-04**

**Дана: 28.12.2020. године**

**В р а њ е**

**ул. Краља Милана број 1**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 28.12.2020. године, разматрало је Извештај буџетског инспектора о спроведеном ванредном инспекцијском надзору бр. сл.24/20 од 24.12.2020. године, и донело следећи

***З А К Љ У Ч КЕ***

1.Прихвата се Извештај буџетског инспектора о спроведеном ванредном инспекцијском надзору бр. сл.24/20 од 24.12.2020. године, с`тим што се налаже да се исти допуни у делу 4 који се односи на „Планирање зарада запослених“ у складу са дискусијом на седници већа.

2.Налаже се градском правобраниоцу, да предузме мере из своје надлежности у вези са неправилностима које су утврђене у Извештају буџетског инспектора о спроведеном ванредном инспекцијском надзору бр. сл.24/20 од 24.12.2020. године .

**Закључке доставити**: буџетском инспектору, градском правобраниоцу и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**Тачност преписа оверава: Секретар Градског већа,**

**Јелеан Пејковић**

На основу члана 8. Правилника о финансирању активности у области спорта на територији града Врања („Службени гласник града Врања“, број: 23/2018), члана 6. став 1. тачка 10. и члана 63. Пословника Градског већа града Врања („Службени гласник града Врања“, број: 29/2020), Градско веће града Врања на седници одржаној 28.12.2020. године донело је

**Р Е Ш Е Њ Е**

**О ФОРМИРАЊУ КОМИСИЈЕ ЗА ОЦЕНУ И ИЗБОР ПРОГРАМА У ОБЛАСТИ СПОРТА НА ТЕРИТОРИЈИ ГРАДА ВРАЊА**

**Члан 1.**

Формира се Комисија за оцену и избор програма у области спорта на територији града Врања, у саставу:

председник:

**Марко Ристић**, професор физичке културе,

чланови:

1. **Драган Сентић**, председник Градске општине Врањска бања,

2. **Ненад Ђорђевић,** члан Градског већа,

3. **Душан Николић**, доктор наука физичке културе,

4. **Иван Кочић,** професор физичке културе,

5. **Мартин Ђорђијевић,** представник Спортске хале,

6.**Мирослав Спасић,** самостални саветник у Одсеку за образовање, културу, спорт, омладину и информисање,

7. **Јелена Пејковић,** секретар Градског већа и

8**. Биљана Стојковић,** Спортски савез града Врања и

**Члан 2.**

Задатак Комисије је да врши оцену и избор годишњих програма спортских организација, који се финанасирају из буџета Града Врања.

Након извршене оцене програма, Комисија сачињава образложени предлог финансирања потреба у области спорта и предлаже Градском већу износ дотација за сваки појединачни програм.

Административно техничке послове за потребе Комисије обављаће Мирослав Спасић, самостални саветник у Одсеку за образовање, културу, спорт, омладину и информисање.

**Члан 3.**

Мандат Комисије траје 2 (две) године.

**Члан 4.**

Ступањем на снагу овог Решења престаје да важи Решење о формирању Комисије за оцену и избор програма у области спорта града Врања, број: број: 06-216/2018-04 од 26.11.2018. године.

**Члан 5.**

Решење ступа на снагу даном доношења.

Решење објавити у „Службеном гласнику града Врања“.

**ГРАДСКО ВЕЋЕ ГРАДА ВРАЊА,**

**дана:28.12.2020. године, број:06-202/3/2020-04**

**ПРЕДСЕДНИК**

**ГРАДСКОГ ВЕЋА,**

**др Слободан Миленковић,с.р.**

**Тачност преписа оверава: Секретар Градског већа,**

**Јелеан Пејковић**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06- 202/2020-04**

**Дана: 28.12.2020. године**

**В р а њ е**

**ул. Краља Милана број 1**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 28.12.2020. године, разматрало је Текста јавног конкурса за финансирање пројеката из области културе за 2021. годину и донело следећи

***З А К Љ У Ч А К***

Утврђује се текст јавног конкурса за финансирање пројеката из области културе за 2021. годину.

**Закључак доставити**: Зорици Јовић, заменици градоначелникаи Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06- 202/2020-04**

**Дана: 28.12.2020. године**

**В р а њ е**

**ул. Краља Милана број 1**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 28.12.2020. године, разматрало је Текст јавног конкурса за финансирање и суфинансирање програма и пројеката удружења у области друштвеног и хуманитарног рада од јавног интереса за 2021 годину, и донело следећи

***З А К Љ У Ч А К***

Утврђује се текст јавног конкурса за финансирање и суфинансирање програма и пројеката удружења у области друштвеног и хуманитарног рада од јавног интереса за 2021 годину.

**Закључак доставити**:Дејану Ивановићу, члану Градског већа и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06- 202/2020-04**

**Дана: 28.12.2020. године**

**В р а њ е**

**ул. Краља Милана број 1**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 28.12.2020. године, разматрало је предлог Дејана Ивновића, члана Градског већа, , за измену уговора о додели средстава за реализацију пројеката из области друштвеног и хуманитарног рада од јавног интересаи донело следећи:

***З А К Љ У Ч А К***

Прихвата се предлог Дејана Ивановића, члана Градског већа, и даје сагласност да се анексом уговора продужи рок за реализацију започетих пројеката из области друштвеног и хуманитарног рада од јавног интересаза 2020. годину, закључно са 30. јуна 2021 године.

Закључак доставити: Дејану Ивановићу, члану Градског већа и Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**



**Република Србија**

**ГРАД ВРАЊЕ**

**ГРАДСКО ВЕЋЕ**

**Број: 06- 202/2020-04**

**Дана: 28.12.2020. године**

**В р а њ е**

**ул. Краља Милана број 1**

На основу члана 61. Пословника Градског већа града Врања („Сл. гласник града Врања, број: 29/2020), Градско веће града Врања на седници одржаној 28.12.2020. године, разматрало је Извод из записника са 14. редовне и 15. ванредне седнице Градског већа и донело следећи:

***З А К Љ У Ч А К***

Прихвата се Извод из записника са 14. редовне и 15. ванредне седнице Градског већа број: 06-188/2020-04 од 17.12.2020 године и 06-1184/2020-04 од 08.12.2020 године.

Закључак доставити: Писарници града Врања.

**ПРЕДСЕДНИК**

**ГРАДСКОГ ВЕЋА,**

**др Слободан Миленковић**